Diari Oficial de la Generalitat Valenciana


Sumari del DOGV 7450, del 26-01-2015 (2015/434)

Resolució de 29 de desembre de 2014, del president de l'Agència Valenciana del Turisme, per la qual es deixa sense efecte la Resolució de 5 d'abril de 2013 per la qual es determina la composició de les meses de contractació de l'Agència Valenciana del Turisme.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7450

Data del DOGV
:   26-01-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/434


Data del document
:   29-12-2014

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme

Resolució de 29 de desembre de 2014, del president de l'Agència Valenciana del Turisme, per la qual es deixa sense efecte la Resolució de 5 d'abril de 2013 per la qual es determina la composició de les meses de contractació de l'Agència Valenciana del Turisme. [2015/434]  
L'article 320 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, assenyala que la mesa de contractació és l'òrgan d'assistència de l'òrgan de contractació de les administracions públiques i és competent per a la valoració de les ofertes. Per la seua banda, el Reial Decret 817/2009, de 8 de maig, pel qual es desplega parcialment la Llei 30/2007, de 30 d'octubre, de Contractes del Sector Públic, assenyala en l'article 21.4 que la designació dels membres de la mesa de contractació podrà fer-se amb caràcter permanent o de manera específica per a l'adjudicació de cada contracte.  
L'article 67 de la Llei 37/1998, de 21 de maig, de Turisme de la Comunitat Valenciana, establix la naturalesa jurídica i el règim jurídic aplicable a l'Agència Valenciana del Turisme en matèria de contractació; així com l'article 5, dos, apartat E, del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, que atribuïx al president la representació permanent de l'entitat en la firma de contractes, de manera que queda constituït com a òrgan de contractació d'este ens públic.  
La Resolució de 5 d'abril de 2013, del president de l'Agència Valenciana del Turisme (DOCV 7008, 22.04.2013), va determinar la composició de la mesa de contractació que ha d'assistir el president de l'Agència Valenciana del Turisme en la seua funció d'òrgan de contractació per als procediments que es tramiten en l'àmbit de l'Agència Valenciana del Turisme.  
Raons organitzatives aconsellen designar els membres de la mesa de contractació de manera específica per a l'adjudicació de cada contracte, amb vista a aconseguir la màxima eficàcia i agilitat administratives, de tal manera que per a cada expedient de contractació s'establiran els membres que integren la mesa que haja d'assistir l'òrgan de contractació.  
Per tot això, fent ús de les atribucions que em conferix la normativa, resolc:  
  
Deixar sense efecte la Resolució de 5 d'abril de 2013, del president de l'Agència Valenciana del Turisme, per la qual es determina la composició general de les meses de contractació de l'Agència Valenciana del Turisme.  
  
València, 29 de desembre de 2014.- El president: Máximo Buch Torralva.